Diari Oficial de la Generalitat Valenciana


Sumari del DOGV 4242, del 06-05-2002 (2002/4624)

Informació pública de l'expedient de suspensió de llicències del P. E. P. C. Castell de Dénia.
----------------------------------------------------------------------------------------------

### Dades del document

Número de DOGV
:   4242

Data del DOGV
:   06-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4624


Organisme emissor
:   Ajuntament de Dénia

Tipus de document
:   Anunci

Informació pública de l'expedient de suspensió de llicències del P. E. P. C. Castell de Dénia. [2002/M4624]
  
L'ajuntament en ple, en sessió ordinària celebrada el dia 21 de febrer de 2002, a reserva dels termes de l'aprovació de l'acta de conformitat amb el que disposa l'article 206 del Reglament d'Organització, Funcionament i Règim Jurídic de les Entitats Locals, va adoptar, d'entre altres, el següent acord:
  
La Comissió Informativa Mixta de Planificació Estratègica
  
Antecedents
  
1. L'ajuntament en ple, en sessió celebrada en data 19 de desembre de 2001, i d'acord amb la proposta de la regidora de Planejament Estratègic i Gestió Urbanística així com amb els informes tècnic i jurídic de l'esmentada data va adoptar el següent acord:
  
«Primer
  
Suspendre llicències de parcel·lació, edificació, demolició i usos contraris als establits en la nova ordenació en l'àmbit territorial delimitat en el seu límit nord-oest, començant al carrer de la Ronda de Muralles en la seua confluència amb la baixada de les escales del Castell; fins al carrer de Fora Mur i al llarg de tot ell; pel carrer de La Mar fins al límit oest de la plaça de la Constitució; per l'edifici de l'ajuntament, excloent els antics jutjats fins al carrer de l'Hospital; cap al carrer de l'Olivera en la seua confluència amb les escales del Castell i pujant per estes; pel carrer de Sant Francesc fins al carrer del Salt; pel carrer del Salt fins al carrer del Guant i baixant per les escales del Castell fins al carrer de la Ronda de Muralles, per tal de procedir a la formació del Pla Especial de Protecció i Conservació del Castell de Dénia i el seu Entorn, per termini d'un any a comptar des de la publicació del present anunci en el Butlletí Oficial de la Província d'Alacant.
  
Segon
  
És procedent publicar l'acord en el Butlletí Oficial de la Província d'Alacant i en un diari d'àmbit de la Comunitat Valenciana, donant compte de la dita suspensió.»
  
2. A causa a la voluntat municipal que el futur Pla Especial de Protecció i Preservació del Castell de Dénia i el seu Entorn permeta la ubicació de determinats usos, actualment no previstos, en l'espai denominat Cantera del Castell, espai en l'actualitat qualificat com a A-7, dotacional (uns 10204.99 m2) i A-8 zona verda (uns 4820,2 m2). És necessari preveure les mesures compensatòries necessàries per a mantindre la proporció i qualitat de les dotacions públiques previstes, tal com a l'efecte indica l'article 55.3 de la Llei 6/1994 Reguladora de l'Activitat Urbanística de la Generalitat Valenciana.
  
3. Informe del cap del Servici d'Arqueologia de Dénia, de data 23 de gener de 2002, on sol·licita que s'adopten mesures de protecció dels vestigis arqueològics de l'antiga ciutat romana de Dianium, on proposa:
  
«1. Aprovar, mitjançant acord plenari, la modificació puntual del Pla General d'Ordenació Urbana de Dénia, o la fórmula urbanística que es considere convenient, amb el fi de classificar esta parcel·la com a sòl dotacional: zona verda d'ús públic i interés cultural.
  
2. Procedir a la suspensió cautelar de llicències d'obra, durant un termini d'un any, mentre es procedeix a la classificació del sòl i a les actuacions proposades en punt 1.
  
3. Iniciar els tràmits per a la declaració de la parcel·la esmentada com a bé d'interés cultural, B.I.C., d'acord amb la legislació vigent en matèria de patrimoni: Llei 4/1998, d'11 de juny, de la Generalitat Valenciana, del Patrimoni Cultural Valencià (DOGV núm. 3.267 de 18 de juny de 1998), així com per la Llei 16/1985, de 25 de juny, de Patrimoni Històric Espanyol (BOE núm. 155 de 29 de juny de 1985).
  
Fonaments de dret
  
1. L'article 55.3 de la Llei 6/1994 Reguladora de l'Activitat Urbanística de la Generalitat Valenciana, que estableix:
  
«Tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl de la destinació pública, ha d'incloure les mesures compensatòries necessàries per a mantindre la proporció i qualitat de les dotacions públiques previstes respecte a l'aprofitament, sense augmentar este en detriment de la millor realització possible dels estàndards legals de qualitat de l'ordenació.»
  
2. L'article 57 de l'esmentada llei i l'article 152 del Decret 201/1998, de 15 de desembre, pel qual s'aprova el Reglament de Planejament de la Comunitat Valenciana.
  
3. Articles 26.e) i 27 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
4. Per l'anterior i vista la necessitat d'adoptar mesures per tal de protegir les restes de l'antiga ciutat romana de Dianium, vista la seua ubicació en l'entorn immediat del Castell de Dénia, ja que s'està elaborant el Pla Especial de Protecció i Preservació del Castell de Dénia i el seu Entorn, vista la necessitat de preveure les futures mesures compensatòries que puguen ser procedents, sembla oportú modificar l'acord de suspensió de llicències, de data 19 de desembre, incloent per tant l'àrea compresa entre els carrers de Mirarrosa, avinguda de Miguel Hernández, avinguda del Repartiment, Doctor Fleming, fins al carrer de Mirarrosa.
  
S'adjunta annex gràfic de la nova delimitació.
  
Vist l'informe jurídic, esta comissió, amb el vot favorable de la senyora Pepa Font Reus, en representació del Partit Popular, la senyora Mª. Carme Selles i Gómez i el senyor Manolo Amat, en representació del Bloc Nacionalista Valencià, i amb la reserva del vot per al ple del senyor Antonio Ortega i la senyora Mª. Carmen Viciano, en representació del PSPV-PSOE, i del senyor Pedro Pastor Roselló i la senyora Mª. Carmen Moreno, en representació de Gent de Dénia, proposa al ple corporatiu l'adopció del següent acord:
  
Proposta de resolució
  
Primer
  
Modificar l'acord plenari, de data 19 de gener de 2001, incloent en l'àrea de suspensió de llicències l'àrea compresa entre els carrers de Mirarosa, avinguda de Miguel Hernández, avinguda del Repartiment, Doctor Fleming, fins al carrer de Mirarrosa.
  
Queda, per tant, l'àmbit de suspensió de llicències, edificació, demolició i usos contraris als previstos en la nova ordenació de la següent manera:
  
Carrer de Mirarosa, avinguda de Miguel Hernández, avinguda del Repartiment, Doctor Fleming, Ronda de les Muralles fins al carrer de Fora Mur i al llarg de tota ella; pel carrer de la Mar fins al límit oest de la plaça de la Constitució; per l'edifici de l'ajuntament, excloent els antics jutjats fins al carrer de l'Hospital; cap al carrer de l'Olivera en la seua confluència amb les escales del Castell i pujant per estes; pel carrer de Sant Francesc fins al carrer del Salt; pel carrer del Salt fins al carrer del Guant i baixant per les escales del Castell fins al carrer de Mirarrosa, per tal de procedir a la formació del Pla Especial de Protecció i Conservació del Castell de Dénia i el seu Entorn, per termini d'un any a comptar des de la publicació del present anunci en el Diari Oficial de la Generalitat Valenciana.
  
Segon
  
Procedir a publicar l'esmentat acord en el Diari Oficial de la Generalitat Valenciana.
  
L'ajuntament en ple, per unanimitat de tots els seus components (21 vots a favor), acorda aprovar el present dictamen en tots els seus térmens.